[{"text_idx": "#000001", "text": "Celante fratigi sah\u0302alenanojn kaj hokkajdanojn per la neu\u0306trala lingvo internacia Esperanto, studentoj de la Esperanto-Rondo de la Hokkajda Universitato kun aliaj samideanoj planis vojag\u0302on al Sah\u0302aleno. Komence de la nuna jaro komencig\u0302is reta korespondo inter esperantistoj de la du insuloj."}, {"text_idx": "#000002", "text": "C\u0302ar studentoj ne estas sufic\u0302e ric\u0302aj por vojag\u0302i alilanden, ni varbis monoferojn per \u201cCrowdfunding\u201d, kaj post unu monato ni povis sukcese kolekti monon."}, {"text_idx": "#000003", "text": "Nia grupo restis en Sah\u0302aleno de la 10a g\u0302is la 17a de au\u0306gusto. Ni vizitis gazetejon por informi pri nia plano, bibliotekon kaj universitaton por doni vortarojn kaj lernolibrojn de Esperanto. Surstrate ni disdonis flugfoliojn pri nia kunveno, okazinta la 15an de au\u0306gusto. La kunvenon en la hotelo Gagarin vizitis dudeko da ruslandanoj. Ili entuziasme au\u0306skultis paroladon pri Esperanto kaj elementan lecionon de Esperanto."}, {"text_idx": "#000008", "text": "Demonstraj versioj de \u201cLa Ondo\u201d"}]